
ANUNŢURI 


+ Dumnezeu a făcut marele dar al naş- 
terii unui prunc în nou întemeiata 
familie a fraţilor noştri, Cristian şi 
Iulia. Copilei Anastasia-Nectaria îi 
dorim să biruiască toate piedicile şi să 
crească frumos sub umbra Sfântului 
Nectarie! 


+ A venit vremea să plece la Domnul 
sora Cornelia (foto), mama, bunica 
şi străbunica familiei Popescu. Buni 
Cornelia ne-a rămas în suflet prin dra- 
gostea şi grija cu care ne-a întâmpinat 
an de an pe cei ce i-am călcat pragul 
casei cu colinda. Dumnezeu să o aşeze 
cu drepţii! 


* S-au împlinit 40 de zile de la despăr- 
ţirea pentru o vreme de fratele Ioan- 
Voicu. Să-l rugăm în continuare pe 
Dumnezeu pentru sufletul său şi aşe- 
zarea în odihna cerească. 


LIBRĂRIA LOGOS 
ne recomandă 


SFÂNTUL TEOFAN ZĂVORÂTUL 
Vindecare neputinţelor duhovniceşti 


Sfântul Teofan are exceptionalul dar de a-i putea încuraja pe toţi, indiferent de locul 
unde au ajuns pe calea duhovnicească, să meargă mai departe în lupta lor împotriva 


Vecernia Hramului 


ŞTIRI 


* Arhimandritul Petros, stareţul Mănăstirii „Sfântul Ioan Botezăto- 
rul” — Essex, din Anglia va conferenţia pe 23 noiembrie în Deva. 
Conferinţa „Rugăciunea ca şi cale spre cunoaştere” va începe la ora 
17:00 şi se va desfăşura la Sala Mare a Centrului Cultural „Drăgan 
Muntean”. Intrarea este liberă, în limita locurilor disponibile. (sursa: 
basilica.ro) 


+ Preafericitul Părinte Arhiepiscop Hrisostom al II-lea, Întâ- 
istătătorul Bisericii Ortodoxe a Ciprului, a adormit în Domnul luni 
dimineaţă la vârsta de 81 de ani după o îndelungată suferinţă. A înfiin- 
ţat Facultatea de Teologie, a reînfiinţat eparhiile vechi istorice, care au 
fost desfiinţate de cruciați, de ocupaţia latină, în Cipru. A fost un arhie- 
piscop al faptei, un mare gospodar şi un bun chivernisitor al averii Bise- 
ricii Cipriote. (sursa: basilica.ro) 


+ Săptămâna trecută în Republica Moldova a fost lansată oficial cam- 
pania „Copiii LGBT în şcoala ta”. Mitropolitul Chişinăului şi în- 
treaga Biserică Ortodoxă au luat poziţie faţă de această încercare de a 
distruge valorile creştine şi a înlocui normalitatea din minţile copiilor 
cu ideologia de gen. (sursa: orthodoxchristian.com) 


SFÂNTUL TEOFAN ZĂVORÂTUL 


Y 
Vindecarea 


neputințelor 
duhovnicești 


patimilor şi în pregătirea lor pentru unirea cu Mirele Hristos. Învățătura sa insuflată de cuvinte 
Dumnezeu este potrivită pentru toţi cei ce caută cu sinceritate Împărăţia cerurilor. saire 


monahii 

Foaie ortodoxă pentru sufleţ 


ORTODOXIA și 


LUMEA 


MODERNĂ 


Preot Stephen Freeman 


Viata monahală ortodoxă este cel 
mai bun exemplu de vieţuire în mo- 
dernitate, în parte pentru că mona- 
hii trăiesc în acelaşi fel în care 
trăiau călugării de acum 1000 
de ani. Deşi, când am fost în Athos 
anul trecut, am observat cu uimire că 
nu a existat loc în care să nu am 
semnal... 


În Ortodoxie, în general călugării 
trăiesc o viaţă de rugăciune şi ospita- 
litate. Cam acestea sunt reperele vie- 
ţii lor acum, şi la fel a fost şi în tre- 
cut. În schimb, în Apus, călugării au 
dobândit în timp diferite ocupaţii. 
Sunt ordine monahale catolice care 
se ocupă cu activităţi intelectuale sau 
pedagogice, alţii sunt specializaţi pe 
misiune şi propovăduire. In acest fel, 
călugării catolici se integrează foarte 
bine în lumea modernă, căci putem 
auzi: Am aflat că a devenit călugări- 
ță şi predă la o şcoală catolică. Nu-i 
aşa că e minunat? În schimb, când 
se gândeşte la monahii ortodocşi, 
lumea modernă se întreabă: La ce 
folosesc? Care e contribuţia lor în 
societate? 


Când Sf. Sofronie a dorit să se mute 
cu obştea sa din Franţa în Anglia, la 
Essex, el a trebuit să ceară voie auto- 
rităţilor pentru a se aşeza acolo, ba 
chiar mai mult, a fost necesară emi- 
terea unei legi speciale în Parlamen- 
tul britanic. Aşa că au fost întrebaţi: 
ce bine veţi face? Iar unul dintre 
membrii Parlamentului a remarcat 
atunci că poate nu e cea mai bună 
întrebare, căci şi Iuda a zis că mai 
bine era să fi dat banii săracilor... 
Însă răspunsul pe care l-au dat 
monahii din obștea Sf. Sofronie 
a fost: ne vom ruga. Și aceasta au 
şi făcut. Nu au venit cu gândul să 
spună: vom deveni o putere spiritua- 
lă a Angliei care va readuce Ortodo- 
xia în Regat. Deşi chiar aceasta s-a 
întâmplat! Au spus că vor trăi acelaşi 
fel de viață pe care l-au trăit şi în 
Franţa şi pe care nu l-au schimbat de 
atunci până în ziua de azi. Căci 
aceasta este viaţa monahală specifică 
Ortodoxiei din întreaga lume şi din 
orice perioadă istorică. 


Extrapolând puţin lucrurile, putem 
spune că acelaşi lucru este valabil şi 
pentru obştile de mireni, pentru pa- 


rohii. Viaţa Bisericii ca şi comu- 
nitate este aceeaşi azi ca şi în 
trecut, căci biserica de mir este un 
loc al Tainelor, al vindecării, al spo- 
vedaniei, al luptei cu patimile, al 
comuniunii şi iubirii. 


Unul dintre scopurile lumii moderne 
este eliminarea suferinţei. Acesta 
este un lucru bun, căci nimeni nu 
doreşte să sufere. Dar dacă ne uităm 
la felul în care modernitatea vrea să 
şteargă suferinţa, vom observa că 
este doar prin moarte: eutanasie, 
avort sau altele asemenea. Singurul 
răspuns la problemele vieţii 
omului, pe care îl dă societatea 
secularistă este moartea, pen- 
tru că nu poate răspunde în alt 
chip. Insă ne asigură că moartea va 
fi fără dureri. 


Creştinii nu au primit porunca de a 
elimina suferinţa din viaţa lor. Este 
bine să tratezi oameni, să-i vindeci. 
Biserica a folosit medicina cu mult 
înainte de timpurile moderne. Însă 
rolul principal al Bisericii şi al fiecă- 
rei parohii în parte este să devină o 
obște care să-i sprijine pe oa- 

meni a-şi duce crucea suferin- 
ţei. Fiecare din noi vom suferi, mai 
devreme sau mai târziu, în această 
lume. Dar această suferinţă nu tre- 
buie să ajungă iraţională sau gratui- 
tă, ci trebuie să-i ajutăm pe cei care 
suferă, de exemplu dând mâncare 
celui flămând. Insă dacă ne mărgi- 
nim doar la milostenia trupească şi-l 
lăsăm pe acel sărac să sufere din ca- 
uza foamei de lipsă de sens în viaţă, 
atunci înseamnă că de fapt nu l-am 
hrănit. 


Trăim într-o societate care îi trimite 
pe cei în vârstă în aziluri, imediat ce 
devin neputincioşi sau o povară pen- 
tru familiile lor. Cu toţii muncim, 
deci nu avem timp să ne ocupăm de 
părinţii şi bunicii noştri care au îm- 
pătrânit. Aşa că îi luăm din căminele 
lor şi îi aşezăm în aziluri, aceste ade- 
vărate locuri ale singurătăţii, oricât 
de bine îngrijiţi ar fi acolo. Poate că 
unii dintre cei care intră în aseme- 
nea cămine de bătrâni, vor ridica 
pumnul spre Cer, întrebând de ce 
îngăduie Dumnezeu atâta suferinţă. 
Dar niciunul dintre noi nu face ni- 
mic! Suntem o societate care scoate 
din sânul ei pe cei bolnavi şi bătrâni, 
îi izolează de restul oamenilor, ca şi 


când boala şi bătrâneţea nu ar exista. 


A fi ortodox înseamnă a trăi 
deplin condiţia umană, adică 
inclusiv a suferi, a fi bolnav, a 
îmbătrâni. Ce poate face Biserica 
pentru cei care trec prin aceste mo- 
mente fireşti ale vieţii? Să fie pre- 
zentă, să-i ajute, să-i mângâie, 
să nu-i izoleze sau excludă din 
comunităţi. Nu trebuie să ne tran- 
sformăm într-o congregaţie benedic- 
tină, într-un serviciu social, nici să 
fim o versiune ortodoxă a unei co- 
munităţi burgheze morale, care bi- 
fează acţiunile sociale după un pro- 
gram bine stabilit. Să încercăm să 
devenim mai omenoşi, comunități în 
care oamenii se sprijină unii pe alţii 
într-o lume străină şi duşmană de 
cele mai multe ori. 


Şi mai trebuie să înţelegem ceva: 
care dintre lucrurile pe care 
lumea modernă ni le oferă cu 
atâta generozitate ne este de 
folos şi care nu, iar pe ultimele să 
le eliminăm din viaţa noastră. Tre- 
buie să fim cu mare grijă la tehnolo- 
gia care ne stârneşte patimile. După 
5 minute de navigare pe Facebook, 
din păcate ori ajungi să judeci pe 


unii sau pe alţii că sunt proşti, ori să 
te enervezi de ce se spune acolo şi să 
vrei să dai replica. 


Poate că acum 50 de ani, moralitatea 
lumii era mai aproape de cea pe care 
o trăim noi ca ortodocşi, dar trebuie 
să înţelegem că moralitatea de 
acum a lumii nu are nimic în 
comun cu credinţa noastră. Şi ce 
e mai grav este că atentează asupra 
copiilor noştri. Dacă mergi într-o 
universitate şi începi să vorbeşti des- 
pre ceea ce ne învaţă Biserica cu pri- 
vire la relaţiile trupeşti, nu doar că 
vei fi privit ca un bigot, ci ca un om 
plin de răutate, care te împotriveşti 
sentimentelor şi dorințelor celorlalți. 


Acest fel al lumii de a ne privi nu 
este ceva nou. Comuniştii considerau 
o infracţiune a-i vorbi copilului tău 
despre religie. Iar lucrurile nu vor fi 
mai bune în viitor. Dar până atunci, 
noi trebuie să trăim în prezent. 
Cum? Plinind poruncile lui Hristos, 
fiind alături unii de alţii, ajutându- 
ne unii pe alţii să plinim aceste po- 
runci. 


PSALM 


leroshimonahul Daniil 
sandu Tudor 
(f 17 nov. 1962) 


Cu buze groase de tină 
sufletul meu soarbe lumină 


şi mănânc de pe cer luceferi somnoroşi 


cu ochi uimiţi şi umbroşi. 
Sunt răsunător ca o vioară 


la glasul izvoarelor ce mă-mpresoară 
şi ca un trandafir de nămiază 


mă bucur de rouă şi de rază. 


Nemărginirea şi zarea de sine 


se doresc şi cântă în mine. 


Plutesc pe plinătatea ce nu poate să încapă, 


ca o frunză picată pe apă. 


Cu teamă tainică tăcerea mă spânzură 


peste arcul inimii cu prea blândă măsură 
şi de ascult peste mine stăruitor 


la rădăcina gândului viitor, 


văd lumea de dincolo cum mă biruieşte, 
formă străvezie ce în mine se-nnoieşte. 


Și din dulceaţa adevărului împresurat 


alerg peste hăţişuri ca cerbul neînduplecat. 
Beau la lăuntru şi însetez în afară 

aflu în duh şi caut peste ţară, 

peste toate vârstele mă risipesc şi mă adun 


şi nu mai ştiu de-s înțelept sau nebun. 


Aş vrea să zbor ca neprihănitul porumb 


şi să ascund sub cămaşă aripile de plumb. 

Scrisoare către 
Maica Domnului 


„De nu vă veţi întoarce şi nu veți fi precum pruncii, nu veţi intra în împărăţia cerurilor.” Mai jos sunt câteva 
gânduri ale copiilor de la Școala Sf. Nicolae, pe care le-au trimis Maicii Domnului printr-o scrisoare, la ora de 
Religie. 


„Te rog să îmi dai un an şcolar mai bun, dar mai 
mult decât orice ajută-mă să n-o mai supăr pe 


Dragă Mamă a tuturor, mama și să nu mai vorbesc urât despre ceilalţi.” 


„Sincer nu ştiu cum să încep....Aş vrea să mă 

ajuţi să am mai multă credinţă şi să fiu mai as- 

cultător. Ştiu că şi eu trebuie să fac un pas pentru 
aceasta, să mă abţin de la lucrurile rele, dar mi-e foar- 
te greu. Mai tot timpul mă iau după alţii, dar în adân- 
cul inimii ştiu că nu e bine. ” 


a „Aş vrea să încep prin a-Ţi mulţumi că îmi as- 
culţi puţina rugăciune, că mă ajuţi la greu şi nu 

mă treci cu vederea. Admir smerenia cu care 
ajuţi oamenii! Te rog să mă îndrumi spre tot ce este 
bun, ca să mă pot întâlni cu Tine în Rai. Şi aş mai vrea 
să Te rog ceva: să ai grijă de bunicul meu sus în ceruri 
şi să îl laşi să mă mai viziteze în vis, că tare mi-e dor de 
el.” 


9 „ Îţi sunt dator pentru grija pe care o ai faţă de 

noi.” 

OD „Voi începe ca un păcătos şi îţi cer iertare pen- 
tru toate păcatele pe care le-am făcut sau le-am 
gândit. Îţi mulţumesc că m-ai ajutat să trec 5 DER PT STR 

peste multe greutăţi şi frici, pe care nu credeam că le 9 „Iţi mulţumesc că ai dat viaţă Mântuitorului! 

voi uita.” 


9 „Te-aş ruga să primeşti scrisoarea ca pe o rugă- 
i 090) . . * » 
9 „Iţi mulţumesc pentru tot ajutorul pe care mi l- clune... 

ai dat, pentru că tu încerci din răsputeri să îi 


ajuţi pe toţi, orice ar fi.” 


Arhim. loasaf, primul stareț al Putnei (19 nov. 1484) 


Întâi nevoitor şi stareţ la Neamţ, unde a pus bună rânduială în viaţa monahală şi a întărit şcoala de copişti de 
acolo, arhim. Ioasaf a fost chemat în anul 1468 de însuşi Binecredinciosul Voievod Ştefan cel Mare să conducă 
obştea noii sale ctitorii, mănăstirea Putna. Apoi, văzând viaţa sa de sfinţenie, voievodul şi l-a ales drept sfetnic 
de taină. Rugăciunea inimii, citirea Sfintelor Scripturi şi a altor cărți folositoare, copierea acestora şi mai ales 
rugăciunea pentru țară şi domnul ei au fost ascultarea de fiecare zi a obştii putnene din acele timpuri, ea deve- 
nind a doua lavră moldoveană după Neamţ, ca înflorire duhovnicească. 

St. Părinţi ne dau nenumărate în- 
demnuri şi motive pentru a citi me- 
reu şi mereu Sfânta Scriptură. Sf. 
Joan Gură de Aur aseamănă cuvinte- 
le ei cu nişte arme care întăresc 
sufletul în calea vieţii şi în faţa tutu- 
ror ispitelor. Le mai aseamănă şi cu 
nişte medicamente dumneze- 
iești, care ne pot vindeca sufletul 
rănit de păcate şi greutăţi. Iar Sf. 
Tihon al Moscovei spune că citirea 
zilnică a Bibliei este ca apa care, pi- 
curând mereu, înmoaie şi cea mai 
tare piatră, adică inima noastră. În 
secolul XX, Sf. Iustin Popovici afir- 
ma că citirea cuvântului Serip- 
turii ne face rudenii pe jumăta- 
te ale Domnului, iar plinirea 
lui, rudenii depline, căci avem 
mărturia lui Hristos Însuşi despre 
aceasta: „Mama mea şi fraţii Mei 
sunt aceştia care ascultă cuvântul 
lui Dumnezeu şi-l îndeplinesc”. Iar 
aceasta ne face mai presus de îngeri! 


Ar trebui să spunem câteva cuvinte 
şi despre cărţile Noului Testament, 
de ce au fost alese tocmai acestea să 
facă parte din el. Mai ales că unele 
sunt pur şi simplu epistole personale 
ale unor Apostoli către o anumită 
comunitate. Ne putem pune întreba- 
rea, văzând că între cele patru Evan- 
ghelii există diferenţe, de ce nu a 
fost aleasă una singură sau, mai bine 
zis, de ce nu au lăsat Hristos sau 
Biserica o listă clară, cu porunci şi 
sfaturi şi în ce fel să credem? 


Motivul bine întemeiat pentru care 
Biserica a ales ca Noul Testament să 
fie compus din atâtea cărţi, unele 
chiar cu relatări diferite, este pentru 
că toate sunt mărturii directe sau ale 
unor oameni foarte apropiaţi de cei 
care le-au trăit. Iar aceasta contează 
cel mai mult: mărturia personală 
autentificată apoi de comunita- 
tea Bisericii. Și mai este un aspect: 
cei care au scris cărţile nou- 
testamentare au fost nu doar mar- 
tori ai rostirii acelor cuvinte, ci le-au 
şi înţeles. Mulţi au auzit propo- 
văduirea lui Hristos, dar puţini 
au fost cei care au şi înţeles-o şi 
mai puţini au fost cei care au 


sfânta Scriptură 
în viața creștinilor (3) 


lăsat-o să lucreze în viaţa lor. 
De aceea, dintre atâtea scrieri (căci 
au fost multe în primele secole), s- 
au păstrat cele ale oamenilor care au 
priceput cuvintele Mântuitorului, 
acestea având un impact total asu- 
pra vieţii lor: schimbarea personală. 


Unii creştini spun că se tem să ci- 
tească Sfânta Scriptură, pentru că 
nu o pot înţelege sau o înţeleg greşit. 
Ca atare, au hotărât să nu o mai ci- 
tească deloc. Sf. Iustin Popovici le dă 
un sfat pertinent: citiţi cât de 
mult Biblia, căci atunci când 
mintea nu pricepe, inima va 
simţi adevărul. lar când nici 
aceasta nu poate, totuşi citiți cuvân- 
tul lui Dumnezeu, căci astfel pu- 
neţi sămânţa cea bună în suflet. 
De creşterea ei se va ocupa Însuşi 
Dumnezeu, căci aşa ne spune: „Aşa 
este împărăția lui Dumnezeu, ca un 
om care aruncă sămânţa în pă- 
mânt, şi doarme şi se scoală, noap- 
tea şi ziua, şi sămânţa răsare şi 
creşte, cum nu ştie el, pământul ro- 
deşte de la sine: mai întâi pai, apoi 
spic, după aceea grâu deplin în 
spic.” Aşa va creşte şi în mintea 
noastră sămânţa Scripturii, udată şi 
îngrijită de harul Duhului Sfânt. În- 
să trebuie să ne facem şi noi partea, 
adică să o semănăm, să citim. 


Să nu grăbim însă roadele citirii 
Scripturii, căci cuvintele ei sunt pre- 
cum drojdia care dospeşte aluatul 
sufletelor noastre: are nevoie de 
timp. Să avem răbdare cu noi şi cu 
lucrarea lui Dumnezeu prin cuvân- 
tul Scripturii în inimile noastre. Citi- 
rea este ca un exerciţiu fizic: ca să 
aibă efecte, trebuie făcute antrena- 
mente zilnice; ca să rodească în noi 
cuvântul, trebuie citit zilnic. 


Cum să citim Scriptura? Cei care nu 
o cunosc, ar fi bine să o citească o 
dată, luând, de exemplu, Evanghelii- 
le una după alta. Cei care s-au întărit 
deja în cunoaşterea ei, pot citi părţi- 
le din Evanghelii şi Epistole, indica- 
te zilnic, iar cei care doresc ceva mai 
mult, pot să adauge la acestea co- 
mentariile diferiților Sf. Părinţi şi 


Dr. Mary Ford, 


Seminarul Ortodox Sf Tihon, SUA 


teologi ai Bisericii (şi nu sunt puţine, 
iar acum, mediul online ne oferă tot 
ce avem nevoie, doar să căutăm). 
Sau se pot îmbina acestea două, da- 
că avem timp: dimineaţa să citim 
cele câteva versete zilnice, iar seara, 
mai ales dacă avem copii, să citim 
împreună Evanghelia, pericopă cu 
pericopă. 


A citi Scriptura nu este destul, ci 
trebuie să ne aducem aminte de fie- 
care dată să o citim cu smerenie. 
Sf. Iustin Popovici spunea că trebuie 
să avem grijă când citim, căci aceste 
cuvinte sunt ale lui Dumnezeu Care 
ni le adresează fiecăruia din noi per- 
sonal şi care ne aduc tot mai mult în 
apropierea Sa. Cineva spunea că 
citirea Scripturii este ca şi cum 
am primi în ospeţie un călător 
dumnezeiesc. lar când Dreptul 
Avraam a făcut aceasta, i S-a arătat 
Sf. Treime! Smerenia ar trebui să ne 
însoţească şi pentru că niciodată nu 
vom putea epuiza, citind, înţelesul 
cuvântului lui Dumnezeu. 


De asemenea, citirea Scripturii tre- 
buie însoţită de rugăciune sau 
chiar şi numai de a ne face semnul 
Sfintei Cruci la început. Trebuie să 
cerem lui Dumnezeu să ne lumineze 
mintea şi inima în timpul citirii, ca 
aceasta să aducă roade în viaţa noas- 
tră şi să ne bucurăm de frumuseţea 
înţelesurilor. Ni s-au păstrat mai 
multe rugăciuni dinaintea citirii Bi- 
bliei, rostite de cei mai mari teologi 
ai Bisericii, ca să înţelegem că toţi 
avem nevoie să cerem lui Dumnezeu 
ajutorul când purcedem la citirea 
cuvântului Său. 


Mai sunt câteva lucruri pe care tre- 
buie să le avem în vedere: să citim 
cu atenţie, să cerem ajutorul celor 
pricepuţi dacă nu înţelegem ceva şi, 
mai ales, să citim cu dorinţa de a 
pune în vieţile noastre îndemnurile 
din Scriptură. Să ne silim ca ceea ce 
citim dimineaţa să facem pe tot par- 
cursul acelei zile. Astfel, cuvintele 
sfinte vor ajunge să devină viaţă în 
noi! 

Sfântul Martin s-a născut la anul 
316, în cetatea Savaria din Panno- 
nia (Ungaria de azi), din părinţi 
păgâni. Tatăl său a fost ofiţer ro- 
man, şi de aceea tânărul Martin a 
trebuit să urmeze o carieră militară, 
chiar în pofida voinţei lui, iar dru- 
murile l-au dus în Galia (Franţa de 
azi). Dar pe atunci deja era catehu- 
men în Biserica creştină. EI a iubit 
Sfânta Biserică din tot sufletul, încă 
din fragedă copilărie. 


Într-o iarnă, pe când călătorea îm- 
preună cu tovarăşii lui înspre oraşul 
Amiens, el a văzut un cerşetor îna- 
intea porţilor cetăţii, aproape gol şi 
tremurând de frig. Lui Martin i-a 
părut rău de el, şi a rămas în urma 
tovarăşilor lui. Apoi şi-a scos man- 
tia militară şi a tăiat-o în două cu 
sabia. O jumătate i-a dat-o cerşeto- 
rului, şi înfăşurându-se în cealaltă 
jumătate, a plecat. Venind noaptea, 
s-a culcat înfrigurat, iar în vis a vă- 
zut pe Hristos îmbrăcat în jumăta- 
tea de mantie pe care el o dăduse 
săracului şi înconjurat de o mulţi- 
me de îngeri, zicându-i: „Martin, 
până încă a nu lua botezul Meu, cu 
această haină M-ai îmbrăcat, 
drept aceea şi Eu de acum în toa- 
tă lumea te voi îmbrăca cu sla- 
vă, iar după aceea vei lua Împărăţia 
Cerurilor”. 


Atunci Martin a părăsit cu desă- 
vârşire armata şi s-a botezat de în- 
dată. La scurt timp după aceea a 
adus la Sfântul Botez şi pe maica 
lui. Apoi a fost tuns monah în lavra 
Sfântului Ilarie din Poitiers şi s-a 
închinat vieţii desăvârşitelor nevo- 
inţe. 


O inimă mult-milostivă 


sf. Martin de Tours 


Credinţa Sfântului Martin 
schimbă viaţa unui tâlhar 


Odată Sfântul Martin călătorea din 
Franţa în Panonia, ca să îi cerceteze 
pe părinţii lui. Când a trecut Alpii, a 
căzut în mâinile unor tâlhari ucigaşi 
de oameni. Unul dintre ei a ridicat 
sabia ca să îl ucidă, dar Sf. Martin 
nu a arătat nici o teamă şi nici nu s- 
a clintit, stând cu desăvârșire 
liniştit, ca şi când nimic nu ar fi 
fost. Tâlharii au rămas uimiţi, au 
pus deoparte săbiile şi l-au întrebat 
pe Sfântul Martin cine este. Sfântul 
le-a răspuns că este creştin, şi prin 
urmare, nu simte niciodată niciun 
fel de frică lumească, căci ştie că 
Dumnezeu, după mare mila Lui, stă 
totdeauna aproape credincioşilor, şi 
mai ales în ceasuri de primejdie. 
Tâlharii au rămas uimiţi de această 
învățătură nouă şi de marea virtute 
a acestui bărbat al lui Dumnezeu, 
iar cel care ridicase sabia împotriva 
Sfântului Martin a crezut în Hris- 
tos, s-a botezat, şi s-a făcut monah. 


Sfântul Martin a fost fără sea- 
măn de smerit, şi pentru aceasta 
Domnul i-a dăruit din belşug harul 
facerii de minuni, între care al 
învierii morţilor şi al scoaterii 
duhurilor necurate. 


Când Sfântul Ilarie de Poitiers a 
voit ca să îl sfințească preot, el s-a 
lepădat de această cinste cu lacrimi, 
rugându-se de episcop să fie lăsat 
să vieţuiască ca simplu monah în 
pustie. Sfântul Martin a fost sfinţit 


Episcop de Tours împotriva voinţei 
lui. În calitate de episcop, nu a pă- 
răsit viața pustnicească. Mânca o 
singură dată pe zi, spre seară, se 
ruga toată noaptea şi se odihnea pe 


un sac plin cu cenuşă. 


Nevoindu-se cu râvnă mare în via 
Domnului, şi luptând cu putere îm- 
potriva  necuratei erezii ariene, 
Sfântul Martin şi-a dat sfântul lui 
suflet în mâinile Domnului la anul 
397, în 11 noiembrie. 


Popularitatea Sfântului Martin în 
Apus a crescut de-a lungul timpu- 
lui. Sfântul Paulin de Nola, impresi- 
onat de viaţa acestuia, a întemeiat o 
mănăstire în oraşul său. Curând s- 
au construit în tot Apusul numeroa- 
se mănăstiri şi biserici închinate 
Sfântului Martin. Numai în Franţa, 
astăzi 237 de localităţi şi aproxima- 
tiv 3600 de biserici îi poartă nume- 
le. 


Ierarhul a fost apreciat şi de clasele 
înalte. La o sută de ani de la muta- 
rea sa, regele franc Clovis l-a decla- 
rat pe Sf. Martin drept ocrotitor al 
casei regale. Mantia ostăşească în- 
jumătăţită (numită „cappella”), pe 
care Sfântul Martin a împărţit-o în 
tinereţea sa cu săracul, era una din- 
tre cele mai importante relicve ale 
casei regale carolingiene, păstrân- 
du-se în paraclisul unde erau în- 
mormântaţi regii, motiv pentru ca- 
re încăperea s-a numit „capelă”. 


I.G. 

Lucrarea duhovnicească 


pocaința (3 


“repere de înțelegere- 


Arhim. Simeon Kraiopoulos 


Pocăinţa ta este psihică sau 
duhovnicească? 


Într-adevăr, una este să tratezi lucru- 
rile din punct de vedere psihic şi alta 
este să le tratezi din punct de vedere 
duhovnicesc. De regulă, dacă eşti 
format din punct de vedere duhovni- 
cesc, eşti şi psihic, ceea ce nu este 
valabil şi invers, adică dacă stai bine 
psihic, implicit stai bine şi duhovni- 
ceşte. Cele două aspecte sunt diferite. 


Accept că un psiholog, un psihiatru, 
prin tratamentul pe care-l adminis- 
trează, prin psihanaliza şi celelalte 
mijloace pe care le foloseşte, poate să 
-l ajute pe omul care suferă de anxie- 
tate, care suferă de alte stări psiholo- 
gice, să se echilibreze, să stea bine pe 
picioarele lui, să vadă diferit viaţa şi 
să păşească îndreptat. Admit că poa- 
te să-l ajute. Aceasta nu înseamnă, 
însă, că în acest fel omul este şi un 
bun creştin şi înaintat duhovniceşte. 
Prin urmare, una este terapia psi- 
hică şi alta este terapia duhov- 
nicească. Aşa cum una este bucu- 
ria pe care o dă echilibrul psihic 
pe care-l are cineva, sau bucuria din 
trăirile psihice pe care le are omul, 
cealaltă este bucuria pe care o 
dăruieşte harul lui Dumnezeu, 
pe care o oferă Acesta. „Pentru ca 
bucuria voastră să fie deplină” (loan 
16, 24), a zis Domnul. 


Domnul a grăit despre „pacea pe care 
Eu v-o dau” (loan 14, 27) sau 
„iubirea pe care Eu v-o dau” (Ioan 15, 


9). Una este ceea ce dăruieşte Hris- 
tos şi altceva este ceea ce dobândeşte 
cineva pe un fond psihic. 


Rugându-se cineva poate să simtă 
emoție, bucurie şi să creadă că este 
harul lui Dumnezeu, deşi nu este. 
Aşa cum, în altă situaţie, poate să 
simtă mânie, tristeţe, şi să creadă că 
harul a plecat, deşi nu este aşa! Şi 
într-o situaţie şi în cealaltă, există 
înlăuntru stări psihice pe măsură. Nu 
trebuie să le confundăm cu harul lui 
Dumnezeu. Adică, cineva poate să 
aibă o stare de bucurie pe un fond 
psihic şi să creadă că are harul lui 
Dumnezeu, dar să fie un pseudo- 
sentiment. Sau poate să simtă me- 
lancolie, gol apăsător şi să creadă că- 
i lipseşte harul lui Dumnezeu. 


La fel este şi pocăinţa. De foarte mul- 
te ori am întâlnit şi am privit oameni 
cu un soi de pocăință psihică. 
Aceasta nu este pocăinţa cea ade- 
vărată, dăruită de Dumnezeu. 
Să spunem că cineva face o greşeală, 
care are anumite urmări. O urmare a 
greşelii este scăderea consideraţiei. 
Plânge, se îndurerează, arată că se 
pocăieşte, îşi rupe chiar şi hainele 
pentru că nu a luat seama şi a greşit. 
Această pocăință nu are deloc un 
caracter duhovnicesc. Este o prefăcă- 
torie. Este un sentiment fals. De 
exemplu, Iuda s-a pocăit, dar n-a 
avut înlăuntrul lui pocăinţa duhovni- 
cească, mântuitoare. 


Pocăinţa autentică aduce în 
suflet nădejde şi odihnă 


Ca să aveţi măsura adevărată a pocă- 
inţei, să aveţi în vedere faptul că po- 
căinţa autentică aduce degrabă nă- 
dejdea în Hristos, nădejdea în mila 
lui Dumnezeu. Ea te face să te spri- 
jini pe milostivirea lui Dumnezeu, să 
te încredinţezi pe iertarea pe care o 
dă Acesta. Din momentul în care te 
căieşti cu adevărat, vei avea odihnă. 
Desigur, fără odihna care vine, fără 
nădejdea care soseşte, vei zice 
„Ajunge cât m-am pocăit!“, nu pen- 
tru că odihna şi nădejdea înrobesc în 
sens pozitiv. 


Adică, pocăinţa autentică te face 
să te încrezi în mila lui Dumne- 
zeu, iar când simţi mila, iertarea lui 
Dumnezeu, te face să-ţi doreşti chiar 
mai mult să te pocăieşti. Şi, cu cât 
mai mult te pocăieşti, cu atât mai 
mult simţi mila lui Dumnezeu. 
Această taină este praznic mare, bu- 
curie mare. Da, praznic, să nu va mi- 
raţi! 


Aceasta este pocăinţa cea adevărată. 
De aceea este de neînțeles ca cel care 
se pocăieşte corect să deznădăjduias- 
că, să fie cuprins de deznădejde. Adi- 
că, unii spun: „Nu pot să mă rog, mi- 
am pierdut puterile, nu am dispozi- 
ţie!“, şi cred că se găsesc în stare de 
pocăință şi că au înţeles greşeala lor. 
Acestea sunt manifestări ale egois- 
mului rănit. 


Arhim. Neonil Buzilă de la Neamț (:16 nov. 1853) 


Văzând că viaţa duhovnicească în Mănăstirea Neamţ era în scădere, starețul Neonil a întocmit pentru obştea sa 
un nou aşezământ călugăresc prin care a îmbinat în chip armonios rugăciunea şi nevoința, lucrul mâinilor şi sluji- 
rea: mărturisirea zilnică a soborului; participarea obligatorie la pravila bisericii, îndeosebi la Utrenie şi la Sfânta 
Liturghie; îndeletnicirea la chilii cu rugăciunea lui Iisus şi citirea scrierilor Sfinţilor Părinţi; interzicerea cu desă- 
vârşire a oricărui fel de adunări la chilii; săvârşirea ascultării în mănăstire cu dragoste şi fără cârtire; petrecerea 
soborului în desăvârşită armonie, unitate şi smerenie; interzicerea mâncării de carne în obşte. 

Timpul 
ţăranului român 


Ernest Bernea 
(14 nov. 1990) 


Prigonit pentru că a iubit pe Dumnezeu şi neamul românesc, să-l descoperim în aceste rânduri pe sociologul Er- 
nest Bernea, dar mai ales să ne descoperim pe noi, cei de la origini... 


Concepţia ştiinţifică obişnuită des- 
pre timp este una cantitativă. Tim- 
pul este pentru noi a patra dimensi- 
une şi un instrument de cercetare, 
iar nu atât o realitate. Țăranul ro- 
mân vede în timp altceva decât noi. 
Pentru a-l înţelege, trebuie să pără- 
sim punctul de vedere al timpului 
fizico-matematic, altfel, ceea ce ve- 
de ţăranul în timp ni se va părea un 
amestec de elemente dezorganizate 
şi de afirmaţii contradictorii. 


În satul românesc, timpul pare să 
fie un fenomen mai puţin precis 
decât al savanților; în preajma sa 
pluteşte o atmosferă de vag şi inse- 
sizabil. Dar aceste caractere vin 
dintr-un fel mai adânc şi mai bogat, 
mai puternic şi mai însemnat pen- 
tru viaţa sufletească a omului, a 
timpului. Timpul ţăranului ro- 
mân este concret, colorat şi 
activ, la fel și modul în care 
este exprimat. Este mai puţin 
măsurat cu ceasul şi mai mult 
măsurat cu sufletul. 


Să luăm un exemplu. În legătură cu 
începutul zilei, care pentru noi în- 
seamnă o oră sau alta, găsim la ţă- 
ranul nostru o seamă de expresii 
care dovedesc multă precizie în deo- 
sebirea momentelor, mult mai sigur 
decât o avem noi obişnuit, când în- 
trebuințăm termenul de dimineaţă. 
Iată, bunăoară, aceste momente, cu 
corespondenţa pe care o au în ore: 


* „dinspre ziuă”: momentul când, 
după expresia plastică a ţăranului, 
se înmoaie întunericul (între orele 3 
-4 vara); 


* „zorile”: atunci când se arată ro- 
şeaţa pe cer ( între orele 4-5); 


* „răsăritul”: momentul când globul 
roşu al soarelui s-a arătat întreg pe 
cer (momentul imediat, tot între 


orele 4-5); 


* „dimineaţa”: timpul după răsărit 
până se ridică soarele mai sus (între 
orele 5-7). 


Dacă trecem la celelalte momente 
din zi şi din noapte, găsim o seamă 
de momente bine fixate, cu denu- 
miri precise. Prânzul mic, amiază, 
prânzul mare, vecernia, chindia, 
apusul, amurgul, seara, începutul 
nopții, la culcate, miezul nopții, la 
cântători, etc, iată o seamă de mo- 
mente care pentru noi, cele mai 
multe, nu au nicio semnificaţie sau 
le confundăm unele cu altele, aşa 
cum, de exemplu, apusul, amurgul 
şi seara pare să fie pentru noi unul 
şi acelaşi lucru. 


În ceea ce priveşte datele, dacă spu- 
nem de exemplu 1 ianuarie sau 20 
iulie, pentru ţăran nu înseamnă ni- 
Mic, sau în orice caz nu înseamnă 
mare lucru. Dacă spunem însă Sf. 
Vasile sau Sf. Ilie, înseamnă totul. 
Ziua nu este o dată abstractă, inco- 
loră, ci o dată concretă, cu însu- 
şiri proprii. Țăranul trăieşte şi 
poartă viu comemorarea sfântului, 
simțind prezenţa şi însuşirile parti- 
culare ale sărbătorilor. 


Mai departe: acelaşi lucru se petrece 
şi cu unităţile mari ale timpului, aşa 
cum sunt lunile şi perioadele. Ge- 
rar, Cireşar sau Brumărel îi spun 
mai mult ţăranului decât ianuarie, 
iunie sau octombrie, şi anume din 
acelaşi motiv: sunt mai vii, mai con- 
crete, mai ale vieţii şi naturii (cele 
mai multe dintre ele exprimă ritmul 
vegetației şi al vremii). Putem spune 
că la ţăranul român lunile funcţio- 
nează mai puţin decât în viaţa noas- 
tră. Aceasta pentru că sunt mai vii 
în funcţia lor perioadele de timp 
legate de marile evenimente şi săr- 
pători care deschid sau închid aces- 
te perioade. Aşa sunt posturile şi 


câşlegile (dulcele) sau, între cele 
mai mici, săptămânile (mare, albă, a 
brânzei). 


Ceea ce izbeşte de la prima vedere 
este caracterul concret al tim- 
pului la ţăran. Timpul matematic 
este abstract, cel al ţăranului este 
concret. Nu înseamnă că îi lipseşte 
precizia, ci că măsoară în alt chip. 
Fiind un timp concret, timpul ţăra- 
nului român este bogat în însu- 
şiri proprii, adică este un timp 
calitativ. Țăranul face aprecieri 
asupra unui timp, gândeşte dacă un 
moment este mai prielnic, dacă este 
asemănător cu altul sau deosebit, 
dacă este legat de alt moment, dacă 
este oportun sau nu. Gândeşte dacă 
un moment are o însuşire bună sau 
rea şi o caută pe aceea cu sensuri de 
rodnicie materială şi spirituală. Fie- 
care moment este privit ca o stare 
specială, ca o calitate aparte. 


De aici faptul că timpul, pentru 
ţăranul român, nu este un postulat, 
o abstracţiune, ci o realitate con- 
cretă, un lucru viu. Și pentru că îl 
vede ca o realitate, timpul este activ, 
el are puterile lui, constructive şi 
distructive, iar ţăranul înţelege că 
trebuie să lucreze pentru a înlătura 
cât mai mult influenţele rele şi a le 
promova pe cele bune. 


Dintre momentele bune, cel mai 
prielnic este cel al duminicii şi al 
oricărei sărbători. Atunci, timpul 
are caracter de puritate, de cu- 
răţenie, de nelumesc. Țăranul 
român are altă atitudine în zilele de 
duminică şi sărbătoare. Sărbătoarea 
e un punct de dăruire totală a omu- 
lui către Dumnezeu. Sărbătoarea 
reprezintă timpul creator prin exce- 
lenţă, când nu atât faptele mărunte 
rodesc, ci mai ales natura omului 
este îmbunătăţită. 


